Ndrek Shkjezi

Ndrek Shkjezi (Shkodër, 4 qershor 1922 - 11 korrik 1998) ka qenë ndër bashkëthemeluesit e Teatrit të Shtetit (më pas Popullit) dhe aktor i teatrit dhe kinematografisë shqiptare. Për meritat e tij artistike Ndrekë Shkjezi është vlerësuar me Urdhrin “Naim Frashëri”, dhe në vitin 1989 me titullin “Artist i Merituar”.

 Biografia 
Pas mbarimit të shkollës shtatëvjeçare do të fillonte të luante në kitarë apo të këndonte në një orkestrinë të vogël. Më vonë do të interpretonte dhe role të vogla në trupa teatrale joprofesioniste. Largohet nga Shkodra menjëherë pas mbarimit të luftës dhe në vitin 1945 së bashku me artistët Naim Frashëri, Kadri Roshi dhe Mihal Popin do të themelonte Teatrin e Shtetit, që më vonë do të quhej Teatri Popullor (sot Teatri kombëtar). Në kohën e shërbimit të detyrueshëm ushtarak punon në Ansamblin e Ushtrisë . Në teatër ka luajtur rreth 100 role. Kështu mund të përmendim: “Cuca e maleve” e Loni Papës, “Deputeti”, “Fytyra e dytë”, “Halili dhe Hajria” e Kolë Jakovës, “Hamleti” i Shekspirit, “Gjenerali i ushtrisë së vdekur” e Pirro Manit, “Gjido” etj. 

Në kinematografi ka luajtur në më se 30 role të ndryshëm. Kështu, mund të përmendim rolin e tij të parë, atë të Jakobinit në filmin “Skënderbeu”, që do të jetë edhe filmi i parë Kinostudios “Shqipëria e re”, në bashkëpunim me Kinostudion Ruse “Mosfilm”. Më tej do të vazhdonin rolet e tij në filmat “Debatik” në vitin 1961, “Plagë të vjetra” në vitin 1969, “Gjenerali i ushtrisë së vdekur” në vitin 1978, në vitin 1978 në filmin “Radiostacioni”, në filmin televiziv “Kur hidheshin themelet” në vitin 1984, në vitin 1986 “Kur vjen një ditë” etj. Megjithëse del në pension, vazhdon interpretimin në filma të ndryshëm, si “Rikonstruksioni”, “Këmishët me dyllë”. Ndahet nga jeta në vitin 2000.

 Kinematografia 
Në kinematografi, Ndreka ka luajtur mbi 30 role të ndryshme. 
+VitiFilmiRoli1990Fletë të bardhaXhaxhai i Kristinës1990Një djalë dhe një vajzëGjyshi i Artanit1988Bregu i ashpër1988Tre vetë kapërcejnë malinNjë nga fshatarët1987Këmishët me dyllëHanxhiu1986 BardhësiGjyshi i gruas shtatëzënë1986Dhe vjen një ditëNikolla, portieri i Hotelit të Beqarëve1986Fjalë pa fundI apasionuari pas gjyqeve1986 Kur hapeshin dyert e jetësGjin Kryebardhi1985 Mondi dhe DianaPeshkatari1985Të paftuaritShefi i policisë1984Fejesa e BlertësThemiu, babai i Blertës1984VendimiTregtari1983ApasionataXha Nasi, roja e institutit1983 Fundi i një gjakmarrjejeAlushi1982Rruga e lirisëPreng Ujkani1982 Besa e kuqePlaku pa shkrepëse1981Shoku ynë TiliMësuesi i gjeografisë1981Në prag të lirisëHajdar Kasimati1980Skëterrë '43Zoti Kiço1979 Ne vinim nga luftaNikollaqi1979RadiostacioniNjë nga ish pasanikët1978Gjenerali i ushtrisë së vdekurIsh-oficeri1978Kur hidheshin themeletZeneli1978 Në pyjet me dëborë ka jetëAllaman Uka1978Vajzat me kordele të kuqeBabai i Jetës1971Mëngjese lufteEt'hem Beu1969Plagë të vjetraLlambi1963Detyrë e posaçmeMali1961DebatikTregtari1953SkënderbeuGjeto Gjokaj

 Referime 

Kategoria:Biografi shqiptare
Kategoria:Aktorë shqiptarë
Kategoria:Lindje 1922
Kategoria:Vdekje 1998
Kategoria:Njerëz nga Berati